Kristján hefur skapað sér sess sem einn allra fremsti dramatíski tenór okkar tíma . Kristján , sem kominn er af mikilli tónlistarfjölskyldu , hóf söngnám um tvítugt við Tónlistarskóla Akureyrar hjá Sigurði Demetz . Hann fór síðan til Ítalíu til frekara náms í Conservatorio Nicolini í Piacenza hjá Gianni Poggi . Hann sótti síðar einkatíma hjá þekktum listamönnum , eins og raddþjálfaranum Ettore Campogalliani og tenórnum Feruccio Tagiliavini og tileinkaði sér þar hinn sanna ítalska söngstíl . Kristján þreytti frumraun sína á óperusviðinu árið 1980 í Osimo Teatro Piccola í Feneyjum í óperunum Il Tabarro og Gianni Schicci eftir Puccini og vakti fljótlega athygli stærri óperuhúsa í Bretlandi og Ítalíu . Kristján hefur sungið öll helstu hlutverk ítölsku óperubókmenntanna og eru hlutverkin orðin á fimmta tug . Hann hefur sungið í öllum helstu óperuhúsum heims , eins og Metropolitan-óperunni , Lyric Opera í Chicago , Baltimore-óperunni , Teatro alla Scala , Teatro dell Opera Roma , Maggio Musicale í Flórens , Teatro San Carlo í Napoli , ríkisóperunni í Vín , konunglegu óperunni í Covent Garden , Arena di Verona , Carnegie Hall í New York , nýju þjóðaróperunni í Peking , í München , Berlín , Hamborg , Frankfurt , Seúl , Tókyó , Zürick , Bologna , París , Tel Aviv , Varsjá og Zagreb . Kristján söng í fyrsta skipti við Íslensku óperuna haustið 2008 , þegar hann söng aðaltenórhlutverkin í Cavalleria Rusticana og Pagliacci . Af vef Íslensku óperunnar 11. mars 2014 .